作者：刘埙
词牌/韵律：选冠子

paragraphs: 暝霭迷红，水天笼晓，帆去野潮声急。
离鸾独倚，巧燕双飞，忍向东风飘拆。
尘销紫曲阑干，筝雁成声，顿成孤臆。
叹舟回人远，钿花芗泽，悄无痕迹。
憔悴损，俊赏杜郎，多情荀令，欲写别愁无力。
闽星南转，江月西沈，空拟梦来今夕。
古驿荒村，谁怜腻粉风侵，松蝉云湿。
但断魂烟浪，痴看桥西落日。